Omicron India Updates: पुणे में एक ही परिवार के 6 लोग ओमिक्रॉन संक्रमित मिले, बढ़ी चिंता
दक्षिण अफ्रीका में मिले कोरोना वायरस के नए वेरिएंट ओमिक्रॉन (Omicron variant) भारत में अब तेजी से पांव पसारता जा रहा है। महाराष्ट्र में ओमिक्रॉन ने चिंता बढ़ा दी है। महाराष्ट्र में ओमिक्रॉन के अबतक कुल 8 मामले सामने आ चुके हैं। महाराष्ट्र के पुणे में एक ही परिवार के 6 लोगों में ओमिक्रॉन वेरिएंट की पुष्टि हुई है।
नई दिल्ली। दक्षिण अफ्रीका में मिले कोरोना वायरस के नए वेरिएंट ओमिक्रॉन (Omicron variant) भारत में अब तेजी से पांव पसारता जा रहा है। महाराष्ट्र में ओमिक्रॉन ने चिंता बढ़ा दी है। महाराष्ट्र में ओमिक्रॉन के अबतक कुल 8 मामले सामने आ चुके हैं। महाराष्ट्र के पुणे में एक ही परिवार के 6 लोगों में ओमिक्रॉन वेरिएंट की पुष्टि हुई है। पुणे के पिंपरी-चिंचवड में 6 लोग ओमिक्रॉन संक्रमित पाए गए हैं। पुणे में आज कुल 7 लोगों में ओमिक्रॉन वेरिएंट मिलने की पुष्टि हुई है।नाइज़ीरिया से आई 44 वर्षीय महिला उसकी 2 बच्चियां जिनकी उम्र 12 वर्ष और 18 वर्ष है यह अपने भाई से मिलने नाइजीरिया से 24 नवम्बर को पुणे आए थे, इन तीनों को ओमिक्रॉन पॉजिटिव पाया गया। इन तीनों के संपर्क में आए 13 लोगों का टेस्ट किया गया, इसमें महिला का भाई और उसकी एक डेढ साल की और 3 साल की बच्चियां भी ओमिक्रॉन पॉजिटिव पायी गयी। नाइज़ीरिया से आई महिला के हल्के लक्षण हैं जबकि 5 में कोई लक्षण नहीं पाए गए। इन 6 लोगों में 18 वर्ष से कम आयु के 3 लोग हैं उनका कोई वैक्सीनेशन नहीं हुआ है जबकि तीन लोगों को वैक्सीन के दोनों डोज दिए जा चुके हैं। इन तीन में से 2 ने कोविशील्ड और एक को को-वैक्सीन दी गई है। इन सभी का पिम्परी के जिजामाता अस्पताल में इलाज चल रहा है। पुणे शहर का एक व्यक्ति 18 से 25 नवम्बर तक फिनलैंड गया था, 29 तारीख को बुखार आया इसलिए उसने कोविड टेस्ट किया, वो ओमिक्रोन पॉजिटिव पाया गया। इसने कोविशिल्ड के दोनों डोज लिए थे, फिलहाल इसमें किसी भी तरह के लक्षण नहीं दिख रहे हैं। महाराष्ट्र में ओमिक्रॉन प्रभावित देशों से आए 4901 यात्रियों के टेस्ट किए गए। देश में अबतक 21 मामले सामने आएदेश में लगातार तेजी से सामने आ रहे ओमिक्रॉन के मामलों ने कोरोना की तीसरी लहर की चिंता बढ़ा दी है। देश में कोरोना वायरस के नए वेरिएंट ओमिक्रॉन के अबतक कुल 21 मामले सामने आ चुके हैं। राजस्थान के जयपुर में अब दक्षिण अफ्रीका से आए एक परिवार के 9 लोग ओमिक्रॉन संक्रमित पाए गए हैं। जानकारी के मुताबिक, दक्षिण अफ्रीका से आए आदर्श नगर में रहने वाले परिवार के सदस्यों में Omicron वैरिएंट पॉजिटिव पाए गए हैं। दिल्ली, महाराष्ट्र, गुजरात, कर्नाटक में भी Omicron के मामले सामने आ चुके हैं।दिल्ली में आज ही ओमिक्रॉन का पहले मामला सामने आया हैइससे पहले रविवार सुबह को राष्ट्रीय राजधानी दिल्ली में ओमिक्रॉन के पहले केस का पता चला था। दिल्ली के स्वास्थ्य मंत्री सत्येंद्र जैन ने बताया कि संक्रमित तंजानिया से आया था। एयरपोर्ट पर जांच के बाद उसके ओमिक्रॉन संक्रमित होने की जानकारी मिली, उसे दिल्ली के LNJP अस्पताल में भर्ती करा दिया गया है जहां उसका इलाज किया जा रहा है।  LNJP अस्पताल के एमडी सुरेश कुमार ने बताया कि अस्पताल में भर्ती ओमिक्रॉन मरीज के गले में सूजन, थकान और शरीर में दर्द के लक्षण दिख रहे हैं। संक्रमित ने वैक्सीन के दोनों डोज ले लिए थे, इसलिए उस पर हल्के लक्षण ही नजर आ रहे हैं।देश में आने वाले यात्रियों के लिए नई गाइडलाइन्स​​​​​कोरोना के नए वैरिएंट ओमिक्रॉन को लेकर बढ़ती चिंता के बीच इंटरनेशनल पैसेंजर्स के लिए नई गाइडलाइन जारी की है। केंद्र के अनुसार, ब्रिटेन, दक्षिण अफ्रीका, ब्राजील, बोत्सवाना, चीन, मॉरीशस, न्यूजीलैंड, जिम्बाब्वे, सिंगापुर, हांगकांग और इजराइल को ‘जोखिम वाले देशों’ की सूची में शामिल किया गया है। गाइडलाइन में बताया गया है कि ‘जोखिम वाले देशों’ से आने वाले  यात्रियों को RT-PCR टेस्ट कराना अनिवार्य है और उन्हें परिणाम आने के बाद ही हवाई अड्डे से जाने की अनुमति होगी। इसके अलावा अन्य देशों से आने वाले दो प्रतिशत यात्रियों की जांच की जाएगी और इस जांच के लिए किसी भी यात्री के नमूने लिए जा सकते हैं।